Diari Oficial de la Generalitat Valenciana


Sumari del DOGV 5973, del 12-03-2009 (2009/2570)

Assumpte civil 000858/2007. Notificació de la sentència a María de los Dolores Martínez Gutiérrez.
--------------------------------------------------------------------------------------------------

### Dades del document

Número de DOGV
:   5973

Data del DOGV
:   12-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/2570


Data del document
:   19-02-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000858/2007. Notificació de la sentència a María de los Dolores Martínez Gutiérrez. [2009/2570]  
Pilar Irles Martínez, secretària del Jutjat de Primera Instància número 7 de Castelló de la Plana.  
En el judici esmentat s'ha dictat la resolució que, literalment, és com es diu:  
«Sentència número 106/2009  
Castelló de la Plana, 19 de febrer de 2009   
José Luis Conde-Pumpido García, magistrat jutge de Primera Instància número 7 de Castelló de la Plana, ha vist estes actuacions de judici de divorci número 858/2007, promogudes a instàncies d'Enrique Rochera Badía, representat per la procuradora senyora Crespo García i defés pel lletrat senyor Soria Muñoz, contra María de los Dolores Martínez Gutiérrez, en rebel·lia.  
Antecedents de fet  
Primer. La procuradora senyora Crespo García, en la representació que té acreditada d'Enrique Rochera Badía, va promoure la demanda de divorci contra María de los Dolores Martínez Gutiérrez, en què, després de l'al·legació dels fets i fonaments de dret que va estimar aplicables, concloïa amb la súplica que es dictara una sentència que declarara procedent el divorci dels litigants.  
Segon Una vegada admesa a tràmit la demanda, es va citar a termini en la forma legal la demandada, la qual no va comparéixer dins del termini i en la forma oportuna i per això va ser declarada en rebel·lia.  
Tercer. Després d'haver-se convocat les parts a la vista, s'efectuà el dia 19 de febrer de 2009, només amb l'assistència de la part actora que es va ratificar en la demanda. Una vegada rebut el plet a prova, es van practicar les admeses i declarades pertinents, que consistiren en documental (donar per reproduïda la que figura en les actuacions). Després que es va practicar tota la prova en l'acte, va quedar el plet vist per a la sentència sense cap altre tràmit.  
Quart. En este procediment han de declarar-se com a fets provats els que es diuen tot seguit.  
1. Enrique Rochera Badía i María de los Dolores Martínez Gutiérrez van contraure matrimoni a Castelló de la Plana el dia 12 de novembre de 1966 (fet acreditat mitjançant el certificat de matrimoni adjuntat a la demanda).  
2. Del matrimoni esmentat van nàixer cinc fills: Enrique Javier (14.10.1967), Carlos (30.12.1968), Jorge (11.11.1970), Francisco Pascual (22.10.1972) i Sonia (11.10.1975) Rochera Martínez (fet provat mitjançant els certificats de naixement aportats per la part actora).  
3. No consta que concorren circumstàncies que aconsellen adoptar d'ofici cap mesura. (No s'ha al·legat ni provat cap circumstància en este sentit).  
Fonament de dret  
Primer. Atés que han transcorregut tres mesos des de la celebració del matrimoni, concorren els requisits que, de conformitat amb els articles 81.1 i 86 del Codi Civil, en la redacció que en fa la Llei 15/2005, de 8 de juliol, permeten decretar el divorci dels cònjuges litigants.  
Segon. Respecte de les mesures que, conforme a l'article 91 del Codi Civil, hagen de regir després del divorci, atés que no se n'ha sol·licitat cap ni consta que concórreguen circumstàncies que n'aconsellen l'adopció d'ofici, no pertoca disposar res.  
Tercer. La naturalesa especial de las pretensions deduïdes en este plet comporta que no s'estime procedent condemnar cap dels litigants a pagar-ne les costes.  
Vistos els preceptes legals esmentats i tots altres aplicables de forma general i pertinent.  
Dispositiva  
Estime la demanda formulada per la procuradora senyora Crespo García, en nom i representació d'Enrique Rochera Badía contra María de los Dolores Martínez Gutiérrez, i declare dissolt per divorci el matrimoni dels litigants, amb tots els efectes legals. Tot això sense fer un pronunciament de condemna en costes.  
Notifiqueu esta resolució a les parts i feu-los saber que s'hi pot interposar un recurs d'apel·lació en el termini de cinc dies.  
Una vegada siga ferma, inscriviu-la al marge de la inscripció del matrimoni al Registre Civil de Castelló de la Plana.  
Esta és la meua sentència, que pronuncie, mane i firme».  
Publicació: el jutge que va dictar la sentència anterior la va llegir i publicar mentre estava constituït en audiència pública, el mateix dia que la va pronunciar, davant del secretari judicial. En done fe.  
Atés que es desconeix el domicili o residència actuals de la part demandada, mitjançant una provisió el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a terme la diligència de notificació de sentència a M.ª Dolores Martínez Gutiérrez.  
Castelló de la Plana, 19 de febrer de 2009.- La secretària judicial: Pilar Irles Martínez.